Chladnička

Chladnička môže byť aj ľudový názov huby hliva ustricová.

Chladnička alebo (neodborne) ľadnička je zariadenie tvorené skriňou obsahujúcou chladiaci stroj, ktorý slúži na uchovanie potravín pri nízkej teplote (v chladničke asi 5 °C, v mraziacom boxe až −20 °C). Povrch voľne stojacich chladničiek je obyčajne biely alebo nerezový, aby sa znížil prívod tepla z okolia, oproti inej farbe sa tým zvýši odrazivosť povrchu.

Predchodca chladničky sa volal ľadnička . Bola to tepelne izolovaná dvojplášťová skriňa chladená ľadom, do ktorej sa vkladal prírodný ľad. Ten sa postupne topil a ochladzoval vnútro chladničky na stálu teplotu 0 °C.

Chladnička môže byť:
 elektrická
 plynová
 polovodičová (využívajúca Peltierov jav)

Referencie

Iné projekty 

Domáce spotrebiče
Chladiace zariadenia